ΔΗΜΟΤΙΚΟ ΣΧΟΛΕΙΟ ΑΝΘΟΥΠΟΛΗΣ (ΚΑ)

Ελευθερίας 37, 2304, Λακατάμεια

Τηλέφωνο: 22389220

dim-anthoupoli-ka-lef@schools.ac.cy

Δευτέρα, 8 Σεπτεμβρίου 2025

 Έναρξη Σχολικής Χρονιάς **2025 - 2026**

Αγαπητοί γονείς και κηδεμόνες,

Η διεύθυνση, το διδακτικό και το βοηθητικό προσωπικό του Δημοτικού Σχολείου Ανθούπολης (ΚΑ) σας καλωσορίζουν και σας εύχονται μία όμορφη και δημιουργική σχολική χρονιά.

Όραμά μας είναι ένα σχολείο με χαρούμενα παιδιά, που να μαθαίνουν και να βελτιώνονται σε σχέση πάντα με τον εαυτό τους, παιδιά που να μπορούν να κοινωνικοποιούνται. Είμαστε σίγουροι πως με τη δική σας στήριξη και συλλογική προσπάθεια οι στόχοι μας θα επιτευχθούν.

Με την ευκαιρία αυτή θα θέλαμε να σας ενημερώσουμε για τα πιο κάτω θέματα:

Προσέλευση και αποχώρηση παιδιών

* Τα παιδιά πρέπει να προσέρχονται στο σχολείο από τις **07:30 μέχρι τις 07:45 το αργότερο.**  Ο Σύνδεσμος Γονέων και Κηδεμόνων θα λειτουργήσει Πρόγραμμα Επιτήρησης από τη Δευτέρα, 15/09/25 από τις 07:00 μέχρι τις 07:30 και από τις 13:05 μέχρι τις 13:45 (επισυνάπτεται έντυπο).
* **Στις 07:45** **το κάγκελο εισόδου** **του σχολείου θα κλείνει**.Γονείς που θα καθυστερούν να φέρνουν τα παιδιά τους θα είναι υποχρεωμένοι να συμπληρώνουν και να υπογράφουν ειδικό έντυπο αργοπορημένης άφιξης, ενώ θα ενημερώνεται σχετικά και το απουσιολόγιο της τάξης.
* Η αποχώρηση των παιδιών **όλων των τμημάτων** με τη λήξη των μαθημάτων θα πραγματοποιείται στις **13:05.**

**Μετά από τις 13:05 την ευθύνη για την ασφάλεια των παιδιών την έχουν οι γονείς, γι’ αυτό είναι απαραίτητο να φροντίζετε για την έγκαιρη παραλαβή των παιδιών σας.**

* Το Προαιρετικό Ολοήμερο Σχολείο (ΠΟΣ) θα λειτουργήσει στο σχολείο μας τη **Δευτέρα, 22 Σεπτεμβρίου.**

Όσα παιδιά έχουν δηλώσει ενδιαφέρον συμμετοχής στο ΠΟΣ **έχουν εγκριθεί.** Το σχολείο θα αποστείλει μέσω των παιδιών σας την έγκριση φοίτησης στο ΠΟΣ, την οποία πρέπει να υπογράψετε και να αποστείλετε με το παιδί σας πίσω στο σχολείο. Οι ώρες που θα σχολνούν τα παιδιά από το ΠΟΣ θα τηρούνται αυστηρά.

**Απουσίες παιδιών**

* Η φοίτηση στο σχολείο είναι **υποχρεωτική**. Αν κάποιο παιδί χρειάζεται να απουσιάσει τότε απαιτείται η έγκαιρη ενημέρωση του σχολείου από τον γονέα/κηδεμόνα πριν την έναρξη των μαθημάτων.

**Τρόποι επικοινωνίας με το σχολείο σε περίπτωση απουσίας μαθητή/μαθήτριας**

* Οι γονείς/κηδεμόνες μπορούν να αποστέλλουν σχετική ενημέρωση για την απουσία των παιδιών τους, μέσω **μηνύματος (SMS),** ακόμη και **σε μη εργάσιμες ώρες του σχολείου**. Ο αριθμός του κινητού τηλεφώνου είναι **97804580.** Μπορείτε επίσης να μας ενημερώνετε σχετικά μέσα **από γραπτή ενημέρωση, το σταθερό τηλέφωνο του σχολείου το ηλεκτρονικό ταχυδρομείο, ή κατ΄ιδίαν.**
* Η επικοινωνία για οποιονδήποτε άλλο σκοπό, όπως και η ενημέρωση των γονέων/κηδεμόνων για οποιοδήποτε άλλο θέμα θα εξακολουθήσει να γίνεται με τα μέσα που ίσχυαν μέχρι σήμερα με σταθερό τηλέφωνο σχολείου, ηλεκτρονικό ταχυδρομείο, προφορική και έντυπη ενημέρωση.

**Σύμφωνα με τη νομοθεσία για διαχείριση απουσιών παιδιών δημοτικής εκπαίδευσης,σε περίπτωση που διαπιστώνεται απουσία παιδιού, χωρίς προηγούμενη ενημέρωση από τους γονείς/κηδεμόνες, το σχολείο θα επικοινωνεί μαζί τους μέσω τηλεφώνου ή γραπτού μηνύματος (SMS), ενώ εάν και με αυτόν τον τρόπο η επικοινωνία δεν καταστεί εφικτή, στις 8:45 π.μ. της ίδιας ημέρας, θα καλείται η Αστυνομία, για περαιτέρω ενέργειες.**

**Μαθηματική Στολή**

Σας υπενθυμίζουμε πως η μαθητική στολή των παιδιών είναι η πιο κάτω:

**Επίσημη στολή**

- Άσπρο πουκάμισο
- Γκρίζο μακρύ  παντελόνι ή μπλε φούστα
- Μπλε ζακέτα
- Μαύρα παπούτσια

 **Καθημερινή στολή**

- Άσπρη φανέλα (με γιακαδάκι ή χωρίς)
- Γκρίζο παντελόνι ή γκρίζα/μπλε φούστα. **Απαγορεύονται τα κολάν.**- Γκρίζες φόρμες (για τους χειμερινούς μήνες) απλές χωρίς στάμπες ή μάρκες.
- Μπλε ζακέτα ή φούτερ
- Μαύρα παπούτσια/αθλητικά παπούτσια

 **Στολή γυμναστικής**

- Μπλε, μαύρο ή γκρίζο αθλητικό παντελονάκι
- Άσπρη φανέλα
- Κατά τους χειμερινούς μήνες οι μαθητές/μαθήτριες μπορούν να φορούν γκρίζες φόρμες.

- Αθλητικά παπούτσια (για λόγους ασφάλειας τα αθλητικά παπούτσια είναι υποχρεωτικά).

Επικοινωνία με σχολείο

Με τις εκπαιδευτικούς μπορείτε να επικοινωνείτε μέσω τηλεφώνου στον αριθμό 22389220. Στο Ωρολόγιο Πρόγραμμα θα αναφέρονται και συγκεκριμένες ώρες για επικοινωνία, επίσκεψη στο σχολείο ή/και ενημέρωσή σας.

Προσωπικά αντικείμενα των παιδιών

Για ευνόητους λόγους, τα παιδιά να αποφεύγουν να φέρνουν ή να φοράνε στο σχολείο αντικείμενα αξίας π.χ. ρολόγια, κοσμήματα, παιχνίδια ή άλλου είδους στολίδια (σκουλαρίκια, βραχιόλια κ.ά.), καθώς υπάρχει περίπτωση τραυματισμού, απώλειας ή καταστροφής του αντικειμένου κλπ.

Ασφάλεια και υγεία των παιδιών

Τα παιδιά θα ήταν καλό να έχουν στην τσάντα τους μπουκαλάκι με αλκοολούχο υγρό ή υγρά μαντιλάκια για αντισηψία, όπως επίσης και κανονικά χαρτομάντιλα. Ακόμα, είναι σημαντικό να προβαίνετε σε συχνούς ελέγχους για ψείρες.

 Σε περίπτωση που κάποιο παιδί παρουσιάσει ζητήματα υγείας τότε θα ειδοποιηθείτε για να το παραλάβετε. Ως εκ τούτου, χρειάζεται να απαντάτε άμεσα στις κλήσεις του σχολείου.

Σχολική τσάντα

Επίσης σημαντικό είναι η σχολική τσάντα των παιδιών να ελέγχεται τακτικά από τους γονείς, ώστε να μην επιβαρύνεται με βιβλία που δε θα χρησιμοποιήσουν και να είναι καθαρή και συγυρισμένη.

**Σχολικό κυλικείο**

Το κυλικείο θα λειτουργήσει κανονικά από τη Δευτέρα, 8 Σεπτεμβρίου. Ο Τιμοκατάλογος του κυλικείου έχει ήδη αναρτηθεί στην ιστοσελίδα του σχολείου.

**Επισυναπτόμενα έντυπα**

Παρακαλούμε όπως αποστείλετε μέχρι την **Πέμπτη, 11/09/2025,** τα πιο κάτω έντυπα συμπληρωμένα και υπογραμμένα:

* Ατομικό Δελτίο Μαθητή/Μαθήτριας (μόνο για Β΄ και Γ΄ τάξη)
* Συγκατάθεση για παραχώρηση δεδομένων προσωπικού χαρακτήρα – Συγκατάθεση για φωτογράφιση/μαγνητοσκόπηση/δημοσιοποίηση φωτογραφικού υλικού και βίντεο -Υπεύθυνη Δήλωση για εξουσιοδότηση παραλαβής παιδιού σε περίπτωση έκτακτης ανάγκης.
* Κανονισμοί που αφορούν στις απουσίες μαθητών/μαθητριών – Δελτίο απουσίας μαθητή/μαθήτριας από το σχολείο – Δελτίο αποχώρησης μαθητή/μαθήτριας από το σχολείο
* Αίτηση και κανονισμοί για δωρεάν πρόγευμα (βρίσκονται ήδη αναρτημένα στην ιστοσελίδα μας)
* Έντυπα από Σύνδεσμο Γονέων και Κηδεμόνων (Ασφάλεια και εγγραφή, Πλατφόρμα επικοινωνίας, Επιτήρηση)
* Όσοι γονείς επιθυμούν μπορούν να επιστρέψουν τα έντυπα σε κλειστό φάκελο.

Σας ευχόμαστε μια εποικοδομητική σχολική χρονιά!

 Από το σχολείο